《次韵徐十见招》
宋代·洪朋

徐郎春晚意何如，相见萧然水竹居。近得柏梁七字句，俱来茧纸数行书。

赏心不减远公社，到眼全胜正俗庐。首夏清和吾定往，勿令弹铗食无鱼。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。